ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

ДЕЯН ГЕРАСИМОВ

**Относно**: Изсичане на дървета при извършване на основен ремонт на градската улична мрежа във връзка с РЕШЕНИЕ № 1198 Прието с Протокол № 44/24.01.2023 г., както и целевите средства от МРРБ за Доростол, Плиска, Тулча и Солун.

УВАЖАЕМИ ГОСПОДИН МИЛКОВ,

Във връзка със зачестили сигнали на граждани на общината за нерегламентирано изсичане на дървета по повод ремонтни дейности по уличната и тротоарна мрежи в град Русе, с цел разсейване на съмненията у гражданите за законосъобразността на деянията, както и запознаването им с предстоящите подобни, моля, на основание чл. 33 (1) т. 4. от Закона за местното самоуправление и местната администрация, да ми предоставите информация и да отговорите на следните въпроси:

1. Моля да ми бъде предоставена информация относно издадени заповеди от кмета на Община Русе за сформиране на комисия за оценка на състоянието на дърветата на територията на града - копия от заповедите включително приключили и такива по които текат процедури.
2. Копия от констативните протоколи след извършена санитарна експертиза по всяка от заповедите на кмета, както и заключенията на комисията по всяка от заповедите.
3. Копия от издадените от кмета на Община Русе разрешения за отсичане на дълготрайна растителност по чл. 63, ал. 2 от Закона за устройство на територията.
4. Какви мерки са предприети за оповестяването на производството по всяка от заповедите - моля за линкове към обявите в сайта на общината?
5. Копия от кореспонденцията, с която осведомявате РИОСВ за резултата от процедурите.

С уважение,

Деян Герасимов